###### Invitasjon til å søke økonomisk støtte fra

###### Norsk Selskap for Ernærings fond

Grunnkapitalen til Norsk Selskap for Ernærings (NSE) fond består av overskudd fra konferanser og kongresser og andre faglige møter arrangert av NSE. Fondets avkastning fra foregående år kan deles ut til formål som er i samsvar med NSEs formålsparagraf (§ 1 i NSEs vedtekter). NSE har et eget fondsstyre hvor NSEstyret er observatør. Verken styreleder eller andre styremedlemmer i NSE har innflytelse på hvem av søkerne som blir tildelt økonomisk støtte.

Fondets avkastning skal benyttes til formål som samsvarer med NSEs formålsparagraf, for eksempel deltakelse i nasjonale og internasjonale ernæringskonferanser og –møter, samt samarbeid, kompetanseutveksling og tiltak innen ernæring. Fullstendige statutter for fondet finner du på [www.nse-info.no](http://www.nse-info.no). Ved fordeling av midler vil medlemmer av NSE bli prioritert.

**Fondsmidlene som deles ut i 2019 er på 34170 NOK.** Det kan søkes på hele eller deler av beløpet.

Det kan søkes om midler ved å fylle inn vedlagt søknadsmal. Søknaden sendes til Fondsstyret ved Anne-Marthe Hellgren og Nina Østgaard på mail [nina.ostgaard@kristiania.no](mailto:nina.ostgaard@kristiania.no) innen **søndag** **16. juni 2019.**

**Eksisterende medlemmer og nye medlemmer oppfordres spesielt til å søke**. Man kan enkelt melde seg inn i NSE via hjemmesiden (<http://nse-info.no/bli-medlem>).

Viktige merknader: For søknader som innvilges, helt eller delvis, utbetales den økonomiske støtten etter at fondsstyret har mottatt en rapport fra aktiviteten/innvilget formål på maksimalt én A4-side. NSE forbeholder seg retten til å publisere rapporten, for eksempel på sine nettsider. Frist for innsending av rapport og utgifts bilag er en måned etter at aktiviteten/innvilget formål er utført. Innfris ikke dette kan den økonomiske støtten frafalle.

Med vennlig hilsen,

Styret

Norsk Selskap i Ernæring